CELEX: 32005R1896
Language: lv
Date: 2005-11-18 00:00:00
Title: Komisijas Regula (EK) Nr. 1896/2005 (2005. gada 18. novembris), ar kuru groza Regulu (EK) Nr. 887/2005, ar ko uzsāk Padomes Regulas (EK) Nr. 1493/1999 30. pantā noteikto krīzes destilāciju attiecībā uz dažiem galda vīniem Grieķijā

19.11.2005   
            
            
               LV
            
            
               Eiropas Savienības Oficiālais Vēstnesis
            
            
               L 302/33
            
         
      KOMISIJAS REGULA (EK) Nr. 1896/2005
   (2005. gada 18. novembris),
   ar kuru groza Regulu (EK) Nr. 887/2005, ar ko uzsāk Padomes Regulas (EK) Nr. 1493/1999 30. pantā noteikto krīzes destilāciju attiecībā uz dažiem galda vīniem Grieķijā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 33. panta 1. punkta f) apakšpunktu,
   tā kā:
   
               (1)
            
            
               Ar Komisijas Regulu (EK) Nr. 887/2005 (2) uzsāka Regulas (EK) Nr. 1493/1999 30. pantā noteikto krīzes destilāciju attiecībā uz dažiem Grieķijā ražotajiem vīniem.
            
         
               (2)
            
            
               Šī ir pirmā reize, kad krīzes destilāciju piemēro Grieķijā, tādēļ sistēmas palaišanā tika konstatētas dažas praktiska rakstura grūtības. Daži ražotāji, kas vēlas veikt destilāciju, var nepaspēt noteiktajā termiņā piegādāt vīnu destilācijai. Lai nodrošinātu pasākuma efektivitāti, Regulā (EK) Nr. 887/2005 noteiktais vīna piegādes termiņš destilācijas rūpnīcai attiecīgi jāpagarina līdz 2006. gada 31. janvārim.
            
         
               (3)
            
            
               Tādēļ ir jāgroza Regula (EK) Nr. 887/2005.
            
         
               (4)
            
            
               Lai nodrošinātu pasākuma nepārtrauktību, šī regula jāpiemēro no 2005. gada 15. novembra.
            
         
               (5)
            
            
               Šajā regulā paredzētie pasākumi ir saskaņā ar Vīna pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 887/2005 4. panta pirmo daļu aizstāj ar šādu tekstu:
   
      “1.   Vīna daudzumi, uz kuriem attiecas apstiprinātie līgumi, destilācijas rūpnīcai jāpiegādā līdz 2006. gada 31. janvārim. Destilācijas rezultātā iegūtais alkohols jāpiegādā intervences aģentūrai saskaņā ar 6. panta 1. punktu līdz 2006. gada 15. martam.”
   
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2005. gada 15. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 18. novembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar 2003. gada Pievienošanās Aktu.
   
      (2)  OV L 148, 11.6.2005., 34. lpp.